stanford-oval/wikipedia huggingface dataset:
Ateenan demokratia
Instituutiot > Prytanit

Prytanit olivat bulen virkamiehiä, joiden tehtävänä oli päivystäminen, valtion juoksevien asioiden hoitaminen sekä ekklesian koollekutsuminen säännöllisesti tai tarvittaessa. Prytaneina toimivat kerrallaan yhden fylen bule-edustajat, toisin sanoen 50 miestä bulen 500 miehestä. Prytanikausia varten vuosi oli jaettu kymmeneen prytaneiaan (n. 36–39 päivää). Prytanien puheenjohtaja eli epistatēs vaihtui päivittäin arpomalla, ja tehtävän hoitaja oli yhden päivän käytännössä eräänlainen valtionpäämies tai pääministeri. Prytanit päivystivät Agoralla sijainneessa Tholoksessa.
Instituutiot > Strategokset

Strategokset eli kenraalit olivat Ateenan armeijan ylimpiä komentajia. Näitä oli kerrallaan kymmenen, ja nämä toimivat vuorotellen ylipäällikkönä. Sotaretkille osallistui kerrallaan yleensä vain osa strategoksista. Tehtävän merkityksen vuoksi strategokset valittiin äänestämällä ehdokkaista, ei tyypilliseen tapaan arpomalla.
Instituutiot > Arkontit

Arkontit olivat muodollisesti valtion ylimpiä virkamiehiä. Näiden tehtävät periytyivät varhaisemmilta Ateenan kuninkailta. Demokratian kaudella heidän tehtäviinsä kuuluivat lähinnä lakien ja oikeudenmukaisuuden valvominen sekä ylimpinä pappeina toimiminen kaupunkivaltion kulteissa. Arkontteja oli yhdeksän. Tärkein arkontti oli eponyymiarkontti, johon pelkällä arkontin nimellä yleensä viitataan. Toinen oli kuningasarkontti eli basileus, joka peri kuninkaan uskonnollisen aseman. Kolmas arkontti oli polemarkki eli sotapäällikkö, joka peri kuninkaan aseman armeijan komentajana. Tämänkin asema oli demokratian kaudella lähinnä muodollinen strategosten hoitaessa tehtävää. Lisäksi arkontteihin luettiin kuusi alempaa arkonttia, thesmothetai.
Instituutiot > Areiopagi

Areiopagin neuvosto oli Ateenan ylempi neuvosto. Se periytyi todennäköisesti Ateenan kuninkaan apuna olleesta kaupungin vanhimpien neuvostosta. Demokratian kaudella sen jäseniä olivat kaikki entiset arkontit elinikäisesti. Se oli eräänlainen lakien ja valtion moraalin ylin vartija, jollaisena sitä on verrattu parlamentin ylähuoneeseen ja perustuslakituomioistuimeen. Klassisella kaudella sille kuuluivat kuitenkin lähinnä uskonnolliset asiat ja murhaoikeudenkäynnit. Neuvosto kokoontui sille nimen antaneella Areiopagin kukkulalla.
Instituutiot > Heliaia

Heliaia oli Ateenan tärkein valamiesoikeusistuin, joka toimi vetoomustuomioistuimena siviilijutuissa ja ensimmäisenä oikeusasteena rikosjutuissa. Heliaiassa oli 6 000 jäsentä eli heliastia, 600 jokaisesta fylestä. Jäsenet valittiin kaikkien niiden 30 vuotta täyttäneiden miespuolisten kansalaisten joukosta, joilla ei ollut verovelkoja. 6 000 heliastin joukosta arvottiin kymmenen 500 valamiehen ryhmää, joista jokainen hoiti yhden oikeustapauksen kerrallaan; näin 1 000 miestä jäi yli varamiehiksi. Tärkeimmissä oikeustapauksissa valamiehiä saattoi olla enemmän.
Heliaia kokoontui Agoralla. Oikeudenkäynneissä syyttäjät syyttivät ja syytetyt puolustivat itseään itse pitämällään puheella, joskin kummassakin tapauksessa puhe saattoi olla ostettu ammattimaiselta puheidenkirjoittajalta. Tämän jälkeen tuomioista äänestettiin ilman erillisiä tuomareita tai lakimiehiä. Ateenassa oli varsinaisen heliaian lisäksi myös useita muita valamiesoikeusistuimia, joita kutsuttiin heliastisiksi oikeusistuimiksi.
Muita piirteitä > Ostrakismi

Ostrakismos eli ostrakismi oli erityinen äänestys, jonka perusteella kuka tahansa kansanvallan uhkaajaksi katsottu voitiin tuomita kymmeneksi vuodeksi maanpakoon eli karkotetuksi Ateenasta. Karkotus ei ostrakismin tapauksessa ollut rangaistus mistään tehdystä rikoksesta, vaan sillä pyrittiin estämään valtiorikokset ennalta.
Ostrakismin otti käyttöön Kleisthenes osana tekemäänsä valtiomuodon uudistusta vuonna 508/507 eaa. Tarkoitus oli estää ketään nousemasta enää toiste tyranniksi Peisistratoksen tavoin. Ostrakismin perusteella karkotettiin useita merkittäviä valtiomiehiä, kuten Aristeides, Themistokles ja Kimon. Ensimmäinen karkotus lain perusteella tapahtui vuonna 487 eaa. ja viimeinen vuonna 416 eaa., jonka jälkeen laki muuttui käytännössä kuolleeksi kirjaimeksi.
Ostrakismi oli kaksivaiheinen prosessi. Ensin kansankokouksen kokouksessa äänestettiin tavallisella käsiäänestyksellä ostrakismin järjestämisestä. Mikäli ostrakismi haluttiin järjestää, tämä tapahtui noin kaksi kuukautta myöhemmin Agoralla. Kansalaiset järjestäytyivät heimoittain ja äänestivät jättämällä ruukunsirpaleen, johon oli kirjoitettu karkotettavan nimi. Sirpaleet laskettiin, ja vain jos joku sai vähintään 6 000 karkotusääntä, karkotettiin se, joka sai eniten ääniä. Karkotus pantiin toimeen kymmenen päivän kuluessa ja se kesti kymmenen vuotta.
Aiheesta muualla

Kuvia tai muita tiedostoja aiheesta Ateenan demokratia Wikimedia Commonsissa
Solon esittelee lakinsa. Gaspard Duchange (1662–1757).
Harmodios ja Aristogeiton murhaavat tyranni Hipparkhoksen. Piirretty noin vuodelle 475–470 eaa. ajoittuvan attikalaisen stamnoksen kuvituksen pohjalta.
Demokratian henkilöitymä kruunaa Demoksen eli kansan henkilöitymän. Reliefi tyrannianvastaisen lakitekstin käsittävässä stelessä noin vuodelta 337/336 eaa. Antiikin Agoran museo.
Ekklesian puhujankoroke eli bēma Pnyks-kukkulalla.
Buleuterionin rauniot Agoran arkeologisella alueella.
Prytaneiden käyttämän Tholos-rakennuksen rauniot Agoran arkeologisella alueella.
Areiopagin neuvoston kokoontumispaikalle eli Areiopagin kukkulalle johtavat portaat.
Aung San Suu Kyi

| Aung San Suu Kyi |
| --- | --- |

Kansanedustaja
 Myanmarin parlamentin jäsen  
Henkilötiedot
Syntynyt: 19. kesäkuuta 1945 (ikä 79)
Tiedot
Kunnianosoitukset:   Nobelin rauhanpalkinto (1991)
 Nimikirjoitus
Aung San Suu Kyi (burmaksi အောင်ဆန်းစုကြည်, aung hcan: cu. krany, [àʊɰ̃ sʰáɰ̃ sṵ tɕì]; s. 19. kesäkuuta 1945 Yangon) on vuodesta 2016 lähtien toiminut Myanmarin ensimmäisenä valtiokanslerina (häntä varten luotu virka, koska hän ei voi laillisesti toimia presidenttinä) sekä ulkoministerinä ja presidentin kanslian ministerinä.
Armeija pidätti Aung San Suu Kyin 1. helmikuuta 2021 Myanmarin vallankaappauksen aikana. Sotilasjuntta on tuominnut hänet vuosikymmenten vankeuteen.
Elämäkerta > Vaalivoitto 2015

Vuonna 2015 järjestettiin Myanmarin ensimmäiset vapaat vaalit 25:een vuoteen. Aung San Suu Kyin puolue NLD voitti enemmistön sekä Myanmarin alahuoneeseen että ylähuoneeseen. Aung San Suu Kyi ei voi itse asettua presidenttiehdokkaaksi, koska hänen lapsensa ovat Britannian kansalaisia samoin kuin hänen edesmennyt miehensäkin.
Elämäkerta > Vaalivoitto 2020

Vuoden 2020 marraskuussa Myanmarissa pidettiin vaalit, joissa Aung San Suu Kyin puolue sai ehdottoman enemmistön ja armeijan tukema puolue koki tappion.
Elämäkerta > Armeijan vallankaappaus 2021

Armeija syytti vuoden 2020 vaaleja vilpillisiksi. Ennen kuin uusi parlamentti ehti aloittaa istuntonsa, armeija kaappasi vallan 1.2.2021. Ainakin 2 324 siviiliä tapettiin turvallisuusjoukkojen toimesta. 15 683 otettiin säilöön ja heistä 12 540 on edelleen vangittuina syyskuussa 2022. Myös Aung San Suu Kyi vangittiin. Sotilasjuntta nosti häntä ja muita virkamiehiä vastaan korruptiosyytteen. Lokakuussa 2021 Aung San Suu Kyi oli kotiarestissa.
Elämäkerta > Vankeudessa

Joulukuussa 2021 Aung San Suu Kyi sai koronavirusrajoitusten rikkomisesta ja epäjärjestyksen lietsomisesta neljän vuoden vankeustuomion, jota lievennettiin pian kahteen vuoteen. Seuraavan vuoden alussa sotilasjuntta langetti hänelle neljä vuotta lisää vankeutta perusteenaan radiopuhelinlaitteiden laiton maahantuonti ja hallussapito. Huhtikuussa 2022 sotilasjuntan salaisessa oikeusistunnossa hänelle määrättiin viisi vuotta lisää vankeutta väitetystä lahjusten vastaanottamisesta, mikä korotti tuomioiden kokonaismäärän 11 vuoteen. Kesäkuussa hänet siirrettiin eristysselliin. Heinäkuussa hänen puolueensa keskeinen henkilö hirtettiin. Elokussa 2022 uusi tuomio korotti vankeusaikaa kuudella vuodella 17:ään vuoteen. Syyskuussa sotilastuomioistuin langetti kolme vuotta lisää vankeutta, mikä nosti kokonaismäärän 20:een vuoteen, minkä lisäksi hänelle määrättiin raskasta ruumiillista pakkotyötä. Salaisessa oikeudenkäynnissä salaisten tietojen paljastamisesta annettu uusi tuomio lisäsi vankeusaikaa kolmella vuodella 23:een, ja samalla tuomittiin australialainen ekonomisti, joka oli toiminut Aung San Suu Kyin neuvonantajana sekä kolme Aung San Suu Kyin hallituksen jäsentä. Seuraava tuomio annettiin lahjusten vastaanottamisen nimikkeellä, ja se pidensi vankeusaikaa kolmella vuodella 26:een. Joulukuussa vankeusaikaa pidennettiin 7:llä vuodella 33 vuoteen korruption rikosnimikkeellä annetulla tuomiolla. Häntä odottaa vielä kymmenkunta muuta syytettä, joista tuomittavien rangaistusten maksimimäärä on yli 190 vuotta vankeutta. Myös kuolemantuomio on mahdollinen.
Myanmar armahtaa vankeja buddhalaisille tärkeinä päivinä ja kesällä 2023 samaan aikaan 7 000:n muun tuomitun armahduksen kanssa osa Suu Kyin tuomioista kumottiin ja hänen vankeusajastaan vähennettiin kuusi vuotta.
Aung San Suu Kyi kärsii muun muassa huimauksesta, pahoinvoinnista ja hammasvaivoista. NLD:n mukaan lääkärinhoidon, terveellisen ruoan ja kelvolliset asuinolot epäämällä sotilasjuntta vaarantaa tarkoituksellisesti hänen henkensä.
Aung San Suu Kyin puolue NLD ilmoitti, ettei se osallistu sotilasjuntan järjestämiin laittomiin vaaleihin. Kun puolueet eivät olleet rekisteröityneet vaaleihin juntan ilmoittamaan aikarajaan mennessä, juntan hallinnoima vaalilautakunta ilmoitti, että kaikkiaan 40 puoluetta lakkautetaan, mukaanluettuna NLD.
Huhtikuussa 2024 sotilasjuntta siirsi Aung San Suu Kyin vankilasta kotiarestiin. Samalla vapautettiin 3 300 muuta vankia. Juntan tiedottajan mukaan vankeja vapautettiin terveyssyistä ja ”helteisen sään vuoksi”.
Menetetty maine

Varsinkin islamilaiset maat arvostelivat Aung San Suu Kyia siitä, ettei hän puuttunut pitkään aikaan rohinghya-kansaan vuosina 2016-2017 kohdistuneeseen laajaan etniseen  puhdistukseen. Kaikesta päätellen hän ainakin julkisesti hyväksyi armeijan toimet oikeutettuna terrorisminvastaisena toimintana. Luultavasti yksi syy tähän oli, ettei Aung San Suu Kyillä ollut valtaa armeijaan. Aung San Suu Kyi tuomitsi väkivallan vasta syyskuussa 2017, jolloin suuri rohinghyoiden joukkopako oli tapahtunut.
Marraskuussa 2018 Amnesty International peruutti Aung San Suu Kyille vuonna 2009 myönnetyn tunnustuspalkinnon, koska "hän on häpeällisellä tavalla pettänyt aiemmin edustamansa arvot" . Kanada perui kunniakansalaisuuden. Vieraillessaan Euroopassa kesäkuussa 2019 Aung San Suu Kyi tapasi EU-maista vain Unkarin ja Tšekin johtajia. Unkarin pääministerin Viktor Orbánin kanssa hän julkaisi yhteisen lausunnon, jonka mukaan islam ja maahanmuutto ovat Kaakkois-Aasialle ja Euroopalle suurimpia uhkia.
Aiheesta muualla

Wikimedia Commonsissa on kuvia tai muita tiedostoja aiheesta .
Wikiuutisissa on aiheeseen liittyvä uutinen: Aung San Suu Kyi vapautettiin kotiarestista
Aiheesta muualla > Kirjallisuutta

Bengtsson, Jesper: Aung San Suu Kyi – Taistelu vapaudesta: Henkilökuva.  (En kamp för frihet: Aung San Suu Kyi: Biografi, 2010)  Jyväskylä:  Minerva, 2010.  ISBN 978-952-492-396-5
Aiheesta muualla > Elokuvia

Luc Besson: The Lady.  Ranska/Yhdistynyt kuningaskunta/Thaimaa,  2011. (englanniksi), burmaksi
John Boorman: Nainen Burmassa (Beyond Rangoon). USA, 1995. (englanniksi)
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Katalonia  Saksa  Israel  Suomi (KANTO)  Yhdysvallat  Ruotsi  Japani  Tšekki  Australia  Kreikka  Korea  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  DDB  Trove 
Muut:  SNAC  IdRef
Yao Aziawonou

| 0 | 1 | 2 |
| --- | --- | --- |

Henkilötiedot
Syntymäaika: 30. marraskuuta 1979 (ikä 44)
Syntymäpaikka: Lomé, Togo
Pelipaikka: keskikenttäpelaaja
Pituus: 185 senttimetriä
Seurat
| Vuodet | Seura | O (M) |
| 1996–1997 1997–1998 1998–1999 1999–2000 2000–2001 2001–2003 2003–2004 2004–2007 2006 2008– | Etoile Filante Nantes Sion Wangen bei Olten Basel Thun Servette Young Boys → FC Luzern (laina) Winterthur |  0 (0) 5 (0) 0 (0) 16 (0) 39 (8) 30 (5) 42 (1) 8 (0) 12 (0) |
Maajoukkue
| 1995– |  Togo | 34 (1) |
 Seurajoukkueuran tilastot kattavat vain kansalliset sarjat, päivitetty 16. tammikuuta 2010.  Maajoukkueuran tilastot päivitetty 23. kesäkuuta 2006.
Yao Aziawonou (s. 30. marraskuuta 1979 Lomé, Togo) on togolainen jalkapalloilija. 185 senttimetriä pitkän Aziawonoun pelipaikka on keskikentällä.
Ura

Uransa aikana Aziawonou on pelannut lähinnä Sveitsissä, jossa hän on edustanut useita eri pääsarjaseuroja, muun muassa Baselia, Thunia ja Young Boysia.
Ura > Maajoukkueura

Togon maajoukkueessa ensimmäisen kerran jo vuonna 1995 pelannut Aziawonou on pelannut 34 A-maaottelua. Hän oli mukana MM-kisoissa 2006 ja tuli Etelä-Korea-ottelun lopussa vaihdosta kentälle sekä pelasi Ranska-ottelun kokonaan.
Gewalthaufen

Sveitsiläisten gewalthaufen kohtaa Habsburgien ratsuväen Dornachin taistelussa 1499
Gewalthaufen tai gevierthaufen (kirjaimellisesti väkivaltajoukkio) oli myöhäiskeskiaikainen jalkaväen neliömäinen taistelumuoto, jota käyttivät ensimmäiseksi sveitsiläiset 1450-luvulta lähtien. Sveitsiläisillä ei perinteisesti ollut lainkaan ratsuväkeä, vaan koko armeija koostui jalkamiehistä. Käyttämällä gewalthaufenia taistelumuotona pystyttiin torjumaan ratsaintaistelevien ritarien muuten jalkaväelle kohtalokas rynnäkkö. Ainoa edellytys oli, että muoto pysyi rohkeasti yhdessä, eikä kukaan paennut ritarirynnäkön paineessa.
Gewalthaufenissa piikkimiehet muodostivat neliön kaikki sivut, ja keskellä olivat hilpareilla ja jalkajousilla aseistetut sotilaat. Piikkimiehet olivat raskaammin varustettuja, hilparimiehet kevyemmin. Lähitaistelussa piikkien ja hilparien yhteistyö oli tappavan tehokasta. Jalkajousimiehet taas valmistelivat taistelua, jonka jälkeen he vetäytyivät muodon sisälle turvaan. Joutuessaan pulaan taistelukentällä sveitsiläiset siirtyivät siilipuolustukseen, jossa piikkimiehet puolustautuivat joka suuntaan.
Sveitsiläiset jakoivat armeijansa yleensä kolmeen neliöön, joista ensimmäinen oli etujoukko, keskellä pääjoukko, ja viimeisenä jälkijoukko. Etujoukko hankkiutui taisteluun vihollisen kanssa, pääjoukko etsi rauhassa vihollisen heikon kohdan ja iski siihen, ja viimeinen gewalthaufen varmisti selustan tai toimi reservinä.
Sveitsin valaliiton onnistui lyödä sekä Burgundin (1470-luvulla) että Habsburgien (1499) ritariarmeijat käyttämällä gewalthaufenia. Tämän ansiosta sveitsiläisestä jalkaväestä tuli haluttuja palkkasotureita ja pelättyjä vastustajia renessanssi-Euroopassa. Myöhemmin gewalthaufen-taktiikan omaksuivat lähes sellaisenaan (joskin hieman raskaampana muotona) nopeasti ranskalaiset sekä saksalaiset landsknechtit. Espanjalaiset sen sijaan kehittivät oman espanjalaisen neliönsä, tercion, joka syrjäytti gewalthaufenin.
Avaruustutkimus

Apollo 17:n kuukulkuneuvo (Lunar Rover)
Avaruustutkimus on aurinkokunnan ja sitä ympäröivän maailmankaikkeuden tutkimista Maan ulkopuolella olevilla laitteilla. Avaruutta tutkitaan muun muassa  avaruusteleskoopeilla, Maata kiertävillä satelliiteilla, sekä ulkoavaruuteen lähetetyillä robottiluotaimilla.
Osa-alueet

Maan magnetosfäärin tutkimus
Auringon tutkimus
avaruusplasmafysiikka
suurenergia-astrofysiikka: röntgentähtitiede ja gammatähtitiede
kosmologia
optinen ja UV-tähtitiede
infrapunatähtitiede
planeettatutkimus. NASAssa se on pääosin Jet Propulsion Laboratoryn hoidossa.
Eksoplaneettojen tutkimus ja elämän etsintä ovat nousseet suosituiksi teemoiksi vasta 2000-luvulla. Älyllisen elämän etsiminen avaruudesta(esimerkiksi SETI) on  edelleen suurten avaruusjärjestöjen toiminnan ulkopuolista tutkimusta. Eksoplaneettatutkimuksessa pyritään tähtitieteen lisäksi etsimään elinkelpoisia planeettoja.
Astrobiologia on sekä planeettoihihin liittyvä tutkimusala. Sen varhaisimpia teorioita oli 1800-luvun panspermia-malli elämän siirtymiselle paikasta toiseen avaruudessa.
Historia

Avaruusaika alkoi 1957 kun neuvostoliittolainen satelliitti Sputnik 1 lähetti Maahan radiosignaalin. Sitä seurasivat pian Neuvostoliiton Luna-ohjelma sekä Yhdysvaltain Pioneer- ja Ranger-ohjelmat. Nämä luotaimet ohittivat Kuun läheltä tai iskeytyivät sen pintaan.
1960-luvun alussa aloitettiin planeettalennot Venukseen ja Marsiin. Vuonna 1973 Yhdysvaltain Mariner 10 -avaruusalus ohitti Venuksen ja jatkoi Merkuriukseen. Neuvostoliiton Venera 9- ja 10-luotaimet ottivat kuvia Venuksen pinnasta, ja myöhemmin Pioneer Venus- ja Magellan-alukset kartoittivat tutkan avulla sen pintaa.
Marsia alettiin kartoittaa 1976 kun Viking 1- ja 2-luotaimet saavuttivat sitä kiertävän radan. Luotaimien mukana lähetetyt laskeutumisalukset tutkivat lisäksi kahta planeetan pinnan kohtaa, mutta eivät löytäneet merkkejä elämästä. Vuonna 1997 Mars Pathfinder laskeutui planeetan pinnalle.
Vuonna 1972 laukaistiin Pioneer 10 ja 11 tutkimaan jättiläisplaneettoja Jupiteria ja Saturnusta. Myöhemmin Voyager 1 ja 2 saavuttivat planeetat, ja Voyager 2 lähti Uranusta ja Neptunusta kohti. Galileo-luotain asettui Jupiteria kiertävälle radalle 1995 ja Cassini matkasi Saturnukselle 2004.
Ensimmäinen avaruudessa käynyt ihminen oli neuvostoliittolainen Juri Gagarin Vostok-aluksella 1961. Neuvostoliittolaisten avaruusohjelmia olivat Voshod ja Sojuz, ja amerikkalaisten ohjelmia Mercury ja Gemini. Presidentti Kennedy lausui maansa tavoitteeksi lähettää ihminen kuuhun 1960-luvun aikana, ja 20. heinäkuuta 1969 Apollo 11:n kuumoduuli Eagle laskeutui Kuuhun ja astronautti Neil Armstrong astui ensimmäisenä ihmisenä Kuun kamaralle. Armstrongin jälkeen muitakin astronautteja kävi Kuun pinnalla, ja Kuusta on tuotu Maahan paitsi valokuvia, myös kiviä ja hiekkaa.
Vuonna 1981 laukaistiin avaruussukkula Columbia, ja sitä seurasi säännöllisin väliajoin uusia sukkulalentoja. Vuonna 1986 Challenger-sukkulan onnettomuudessa kuoli seitsemän astronauttia.
Neuvostoliitto rakensi pitkäaikaisen avaruudessa oleskelun tutkimiseen Saljut- ja Mir-avaruusasemat. Yhdysvallat kehitti Skylab-avaruuslaboratoriota 1970-luvun alkupuolella. 1990-luvulla yhdysvaltalaiset astronautit alkoivat vierailla Mir-asemalla.
Tärkein Maasta ohjattava avaruusteleskooppi on Hubble, joka kiertää 600 kilometrin korkeudella Maan pinnasta.
Planeettaluotaimia

Mariner 1 (1971)
Apollo 11, 12, 14, 15, 16, 17 (1969–1972)
Pioneer 10 (1973)
Pioneer 11 (1974–1979)
Mariner 10 (1974–1975)
Venera 9 (1975)
Voyager 1 ja 2 (1977–)
Pioneer Venus (1978)
Viking 1 ja 2 (1976)
Magellan (1989)
Galileo (1989–)
Ulysses (1990–)
SOHO (1996–)
Mars Pathfinder (1996–1997)
Mars Surveyor -ohjelma (1996–)
Cassini (1997–)
Stardust (1999–)
MESSENGER (2003–)
Kirjallisuutta

Karttunen, Hannu: Avaruuden valloitus.  Helsingissä:  Ursa, 2014.  ISBN 978-952-5985-25-2
Seppinen, Ilkka: Suomalaisen avaruustutkimuksen historia. Euroopan avaruusjärjestön jäsenyyteen asti.  Helsinki:  Yliopistopaino, 2004.  ISBN 951-570-573-8
Aiheesta muualla

ESA
NASA
Avaruustutkimuksen KryoUni-nimenen suomalainen podcast-sivusto, jossa pääosin englanninkielisisiä puheita (Arkistoitu – Internet Archive)
Esitelmä avaruustutkimuksen historiasta
Yle Elävä arkisto: Avaruuden valloitus alkoi 1950-luvulla
Avaruusrekka
Geokätköily

| Geokätköily |
| --- | --- |
 Geokätkö ja sen sisältöä.
Alkuperämaa:  Yhdysvallat
Piirteet
Varusteet:  GPS-navigointilaite, älypuhelin
Infobox OKNimi-testi OK: 
Mikrokokoinen geokätkö
Geokätköily (engl. geocaching) on ulkoiluharrastus, jossa etsitään ja piilotetaan geokätköiksi (engl. geocache tai cache) kutsuttuja rasioita. Kätköjä etsitään koordinaattien ja yleensä satelliittipaikannuslaitteen avulla, mutta sen käyttö ei ole välttämätöntä. Laite voi olla erillinen satelliittipaikannuslaite tai älypuhelin.
Geokätkön koordinaatit ja muut tarpeelliset tiedot kätkön löytämiseksi ilmoitetaan kätkökuvauksessa, joka julkaistaan jollain harrastuksen liittyvällä Internet-sivustolla. Joidenkin kätköjen koordinaatit voidaan joutua saamaan tietyn tehtävän avulla. Tyypillinen kätkö koostuu vedenpitävästä rasiasta tai purkista, lyijykynästä, ja lokikirjasta, johon kätkön löytäjät voivat lisätä nimensä tai nimimerkkinsä sekä käyntipäivän.